**Вх. № ОбС-300/27.02.2024 г.**

ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

Групата общински съветници

Продължаваме промяната – Демократична България

**Относно**: привеждане на образователната среда в община Русе в съответствие със стандартите определени от Наредба №24.

Уважаеми господин Милков,

Наредба №24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, определя държавния образователен стандарт за физическата среда и информационното и библиотечното осигуряване в детските градини, училищата и центровете за подкрепа за личностно развитие.

Съгласно § 1. от Преходните и Заключителни разпоредби, физическата среда на детските градини, училищата и центровете за подкрепа на личностното развитие, която не отговаря на изискванията на тази наредба, се привежда поетапно в съответствие с разпоредбите на наредбата в срок до 10 години от влизането ѝ в сила. Съответният финансиращ орган със съдействието на директора на образователната институция следва да приведе физическата среда на образователните институции в съответствие с изискванията на тази наредба.

Предвид важността на проблема и изтичането на част от срока, предвиден в Наредба №24, моля, на основание чл. 33 (1) т. 4. от Закона за местното самоуправление и местната администрация, да отговорите на следното питане:

**Какви мерки сте предприели за организиране на поетапното привеждане на образователната среда в община Русе в съответствие със стандартите определени от Наредба №24 и в изпълнение на чл. 256. (1) т. 5. от Закона за предучилищното и училищното образование?**

26 февруари 2024 г.

……………………………..

Рена Стефанова

Председател на групата